Järgnev saade on valminud tänu J.Meyer'i teenistuse partnerite toele.
Sa ei pea varakult peale hakkama, vaid olema kindel,
et kui alustad millegagi, siis alustad õigesti.
Paljudel inimestel on ande, mille abil jõuda kaugele,
kuid puudub iseloom, et hoida neid alal, kui nad on sinna jõudnud.
IGAPÄEVAELU RÕÕMUD
Kasutan oma tänases kõnes palju võrdumeid rasedusega.
Me peame olema vaimses mõttes rasedad -
ainuke variant, kus ka mehed saavad olla rasedad.
Peame olema vaimses mõttes rasedad
kõigi unistuste, nägemuste, lootuste ja ideede poolest,
mille Jumal on meie sisse pannud.
Raseda naise sisemuses toimub väga palju.
Nii et kui sul on kutse, unistus, nägemus, eesmärk või plaan
ja sa käitud vahel imelikult seda kõike enda sees kandes,
siis lihtsalt ütle:
"Vabandust, et nii käitun, aga ma olen rase."
Kui paljud teist siin on rasedad mõne idee poolest? Isegi mehed.
Juhhuu, mehed on rasedad! Halleluuja!
Mäletan, kui kohutavalt end tundsin, kui mul polnud enam kohta kirikus.
Ja ka seda, kuidas Jumal ütles: "Joyce, mina olen su koht!"
"Kui tead, kes sa oled minus, võid tunda end hästi kõiges ja kõikjal."
"Istud sa esi -või tagareas; pargid auto maja ette või taha;
oled sa kaasatud millessegi või mitte; tead asjadest või mitte,
vahet pole - sest sinu identiteet lähtub sellest, et sa oled minus!"
Siin on palju noormehi ja neide, kellele tahaks eriliselt midagi öelda,
teades, et see on õnnistuseks ka täiskasvanutele:
Üks asi, mille peate selgeks saama,
enne kui Jumal saab teid efektiivselt kasutada,
on see, et te peate olema te ise.
Te ei saa olla keegi teine!
Jumal ei aita teil kunagi saada kellekski teiseks.
Seetõttu, kui sul on võrratu hääl ja sa tahad saada ülistusjuhiks,
võttes näiteks eeskujuks Hillsongi esiülistaja Darlene'i,
siis ära lihtsalt istu käed rüpes.
Samas, me kõik oleme erilised ja meid kõiki on vaid üks,
mistõttu kui tahad olla kangesti kellegi moodi, paned puusse.
Teised võivad olla küll eeskujuks, aga mitte standardiks.
Ära vaid taha olla kellegi moodi, vaid ole parem kui nemad!
Eliisa sai topeltvõidmise võrreldes Eelijaga enne teda.
Sa pead õppima olema sina ise.
Võin enda kohta öelda, et ma pole tavaline ehk normaalne naine.
Pole kunagi olnud ega ole ka praegu,
mistõttu pidin harjuma uue "normaalsusega".
Olen normaalne, kuid mitte nii nagu teised.
Kui aus olla, siis selleks, et teha seda kõike, mida ma teen,
ei saagi olla nagu kõik teised.
Olen alati tundnud end pisut teistest eraldatuna ja üksikuna,
mis osaliselt on tingitud minu lapsepõlvest,
aga samas ka sellest, et Jumal kutsus mind tegema midagi.
Sageli mind ei mõistetud ja küsiti: "Miks sa küll seda tegema pead!"
Mul võttis aega, et sellega harjuda, kuid noored - pange tähele:
ärge elage pinge all, mida teised teilt ootavad ja tahavad,
vaid öelge: olen see, kelleks ja milleks Jumal mind loonud
ja mul ükskõik, kas see meeldib teile või mitte.
Ma ei pea teie moodi välja nägema ja rääkima;
mulle ei pea meeldima see, mis teile ja ma ei pea minema sinna, kuhu teie.
Te kas lepite minuga nii nagu olen või saate hakkama ilma minuta.
Ärge laske inimestel endaga manipuleerida ja end kontrollida,
et olla nendega sõber.
Kui "ostate" endale sõbra läbi selle, et lasete end kontrollida,
peate laskma sel sündida läbi elu, et neid alles hoida.
Võiksin jagada sadu lugusid selle kohta, kuid peame edasi minema.
Asja mõte on selles, et ettevalmistus võtab kaua aega.
Jumalal on midagi varuks su jaoks.
Võin kinnitada sulle, et Jumalal on juba midagi valmis su jaoks
ja see ootab oma aega.
Küsimus on vaid selles, et sina pead selleks valmis saama,
mis tal on sinu jaoks juba valmis pandud.
Jah, ma tean - te arvate, et olete juba valmis.
Kuid, kui te ka päriselt valmis olete, siis see "laps" ka sünnib!
Iga naine teab, et kui laps on valmis tulema, siis ta tuleb.
Loodetavasti vaatate ka me järgmist osa,
sest tore on saada viljastatud ja jääda rasedaks,
kuid ma tahan rääkida ka sünnitusprotsessist.
Täna räägime rasedusest, aga järgmine kord sünnitusprotsessist.
Nii et olge järgmiseks korraks valmis ja kinnitage oma turvavööd!
Su eesmärk võib olla õige, aga su ajastus täiega mööda.
Rasedus on ebamugav.
Rasedus on ka veidi kui privaatne teema.
Olete te märganud,
et see uus inimelu, keda Jumal naise ihus loob,
on peidus ja mitte läbipaistvas kotis naise puusa peal, kõigile näha?
Nõnda teeb Jumal ka su sees asju, mis on päris isiklikud,
ei puutu suurt palju teistesse ja teised ei mõistaks seda nagunii.
Isegi kui püüame teistega oma unistusi, nägemusi ja plaane jagada,
tõmbavad nad meile tihti vee peale,
sest Jumal pole neile rääkinud seda, mida meile.
Väike, 50 kg kaaluv tüdruk võib öelda: "Oi, ma olen rase!"
ja sa mõtled esimese asjana: "Mu jaoks sa küll rase välja ei näe!"
Kui ütlesin inimestele, et Jumal on kutsunud mind kõnelema,
oli nende reaktsioon: "Mis asja?"
"Sinust küll selleks asja ei saa! Pealegi oled sa veel naine!"
Daa-da-daaa-da-daaa-da! Nii et nad tõmbasid mulle veel peale.
Kui tihti me tahaks jagada kõigiga kõike, mis me sees toimub,
kui peaks tegelikult hoidma selle iseenda ja Jumala teada,
oodates, kuni aeg sünniks on küps ja kogu maailm seda näeb.
Kui ma sellele pihta sain, said ka nii paljud asjad selgemaks.
Piiblis on teatud aspektid, mida ma kutsun "vaikseteks aastateks".
Need on aastad, mis jäävad selle vahele,
kui said oma unistuse, nägemuse, lootuse
ja oled sellest nüüd rase.
Su sees toimub nii palju ja sa ei saa sellest aru.
Rase naine tunneb ka vahel eraldatust tavainimestest,
sest tahab olla koos hoopis teiste rasedatega.
Unistusest või nägemusest raseda jaoks pole midagi paremat
kui olla koos kellegi teisega, kes on samuti oma unistusest rase.
Nii et kui oled Jumala unistusest rase,
on see ka kui eraldatuse aeg su elus.
Jumal peab tooma sulle rahu selles osas,
et sa pole enam kaasatud kõigesse, mida enne tegid.
Jeesus on meie suurim eeskuju kõiges.
Tahan näidata teile Luuka evangeeliumist midagi,
mis minu jaoks on väga tähendusrikas.
Loodan, et mõistate seda samal moel ku mina.
Luuka 2:22
"Ja kui nende puhastuspäevad Moosese Seaduse järgi said täis,
viisid nad lapse üles Jeruusalemma, et teda seada Issanda ette."
Jeesus oli 8 päevane, kui ta Jumalale pühendati.
Seejärel ei kuule me Jeesusest enam midagi, enne kui ta sai 12.
Luuka 2:39-40
"Kui nad olid täitnud kõik, mis tuli teha Issanda Seaduse järgi,
siis nad pöördusid tagasi Galileasse oma külla Naatsaretti.
Laps aga kasvas..."
See oligi kõik, mis 12 aasta jooksul sündis?
Sest me kuuleme temast uuesti siis, kui ta oli 12 a
ja nad viisid ta templisse,
kus ta vanemate teadmata hakkas teisi õpetama.
Vanemad olid pahased, et kuidas ta võis neist maha jääda,
mispeale Jeesus küsis, kas nad ei teadnud, et ta oli oma Isa kojas.
Tundub, et Jeesus oli ka oma ajast ja asjadest ees,
sest ta viidi tagasi koju veel 18 aastaks.
Nii et kuigi ta arvas, et ajab oma Isa e Jumala asja,
võeti tal kratist kinni ja viidi tagasi koju.
"Poeg, kuidas sa said meile niimoodi teha?"
Ainuke asi, mida Piibel ütleb Jeesuse elu kohta 8 päevast 12 aastani,
on see, et Ta kasvas.
Ainuke asi, mida Piibel ütleb Jeesuse elu kohta 12 aastast 30-ndani,
kuni Ta astus avalikku teenistusse, oli see, et Ta kasvas.
Te eeldavasti ei mõista seda, kui pole ise samas seisus olnud.
Kuid teate, mis - mina mõistan rohkem kui hästi.
Lihtsalt need kaks sõna: "Ta kasvas",
on kaks kõige valulikumat sõna, mida eales kuulda oma elus.
Vaimne üleskasvamine ei ole kerge.
See pole kerge lasta minna kõigel, millel Jumal tahab, et minna laseksid.
Surra iseendale ja alistuda autoriteetidele.
Õppida olema sõnakuulelik.
Õppida, et ei saa elada oma plaanide järgi jne. jne.
See pole kerge.
Mul oli väga raske õppida usaldama mehi,
kuna mind oli nii palju väärkoheldud nende poolt.
Nii raske oli alistuda meestele,
kuna mind oli nii palju väärkoheldud nende poolt.
Jumal lasi mul läbi minna nii paljudest olukordadest ja asjadest
ega lasknud mul vähimalgi moel kõrvale nihverdada.
Jeesus kasvas
ja Piiblis on öeldud, et Ta sai tugevaks Vaimus.
Ta kasvas ja sai tugevaks Vaimus.
Vaatame Luuka 2:41-42
"Tema vanemad käisid igal aastal paasapühadel Jeruusalemmas.
Kui Jeesus oli saanud 12-aastaseks,
läksid nad üheskoos pühade kombe järgi Jeruusalemma."
Vaatame edasi Luuka 2:51-52
"Jeesus läks koos nendega Naatsaretti ning oli neile allaheitlik.
Tema ema hoidis kõik need lood oma südames alal.
Ja Jeesus kasvas tarkuses, pikkuses ja armus
Jumala ja inimeste juures."
Kas pole huvitav?
Algul oli meil 8-päevane Jeesus,
kellest me 12 aasta jooksul ei kuulnud enamat kui vaid seda,
et Ta kasvas.
Me ei kuule 18 aasta jooksul midagi enamat kui vaid seda,
et Ta kasvas!
Kui Ta aga siis esile astus...
Tema 3-aastane teenistus mõjutab maailma veel praegugi.
Miks? Sest Ta oli ettevalmistunud! Ta oli valmis.
Ta ootas, kuni õige hetk käes ja tõusis esile Püha Vaimu väes.
Milline võimas 3-aastane teenistus!
Sa ei pea varakult peale hakkama, vaid olema kindel,
et kui alustad millegagi, siis alustad õigesti.
Paljudel inimestel on ande, mille abil jõuda kaugele,
kuid puudub iseloom, et hoida neid alal, kui nad on sinna jõudnud.
Anuüksi karismast ei piisa - iseloomu läheb ka tarvis.
30 aastat ettevalmistust 3 aasta pikkuseks teenistuseks.
Mulle meeldib rääkida inimestega, kes on läbinud oma teekonna
ja kogevad täit rahuldust asjadest, millesse uskusid.
See võimaldab rääkida tasandilt, kus ei pea enam isegi selgitama midagi.
Selle läbiteinud mõistavad üksteist juba vaikimisi.
Mina ja Darlene mõistame üksteist.
Me mõlemad oleme naised, kes teevad jumalariigitööd.
Mõlemad tuleme ajastust - mina veel enam, kuna olen vanem,
kus ei tunnustatud naiste osalust jumalariigitöös.
Ma tean, mida see tähendab, et jõuda kuhugi Jumalas.
Pastor Paul rääkis täna, kuidas pidi loobuma oma arsti ametist,
sest Jumal juhtis teda siia kogudusse teenima.
Ta oli hästi tuntud kirurg, kellele Jumal ütles,
et pane see amet maha ja mine teeni.
Ta teenis 8 aastat ja arvas, et on oma arsti oskused juba kaotanud.
Kuid siis andis Jumal selle kõik tagasi ja veel kahekordselt.
Jumal võib paluda sul oma "saua" maha visata
nii nagu Ta seda Moosesel palus,
kuid kui Mooses selle taas üles tõstis, oli see täis Jumala väge.
Enne oli see vaid tavaline sau, nüüd aga Jumala oma.
Ma ei hakka rääkimagi, kui õnnetu ma kord olin
ja kui õnnelik ma olen praegu.
Kas mul on vahel raskeid aegu? On. Kas ma väsin vahel? Väsin.
Olen teinud seda kõike väga pikka aega,
kuid see võimalus aidata inimesi;
kuulda kedagi ütlemas: "Su õpetus muutis mu elu!"
Las ma öelda - see on väärt kõike, millest pead loobuma,
et teha seda, mida Jumal tahab, et teeksid.
Taaskord - see ei pea olema jumalariigitöö.
Ole parim ema, keda maa peal eales nähtud.
Ole parim abikaasa, keda eales tuntud.
Mida iganes teed - anna oma parim!
Vaiksed aastad.
Mäletan, kui Jumal mu esimest korda orbiidile tõi.
Mind hakati kutsuma erinevatele koosolekutele kõnelema;
osalesin ka mitmes erinevas raadiosaates.
Mäletan, kuidas keegi küsis mu käest peale üht teenistust:
"Kust kohast sa küll tuled?"
"Pole sind ealeski kuulnud, aga su õpetus on täiega lahe!"
"Kust kohast sa tuled?"
Mõtlesin endamisi, et olen ju koguaeg olemas olnud,
aga mitte seal, kus sina oleks tahtnud olla.
Kui Ristija Johannes sündis, öeldi ta emale, et see on eriline laps,
kes saab sillutama teed Jeesusele. Milline võrratu eesõigus ja võimalus.
Ja siis on Piiblis öeldud,
et ta läks kõrbe ja püsis seal seni, kuni Jumal ta välja kutsus,
et hakata kuulutama: "Parandage meelt, sest taevarik on lähedal!"
Las ma rääkida teile kõrbedest ja orgudest.
Me kõik igatseme mäetippe ja selles pole midagi halba,
kuid kas teadsite, et mäetippudel ei kasva midagi?
Pange tähele - selles peitub üks sõnum.
Teate, mis?
Mäetippu jõudes näete uut mäetippu, kuhu jõuda.
See on kõik, mida näete.
Kunagi ajas see mind täiega närvi,
kuid mingi hetk jõudis kohale ja ma ütlesin: "Tänu Jumalale!"
3 päeva hiljem kutsus Jumal mind mingi uue asja juurde
ja ma porisesin: "Kuule, jäta mind rahule!"
"Mis mõttes pean toitma miljon last?"
"Kas ei piisaks juba nendest, keda toidame?"
"Miks ma pean rajama kontori Saksamaale?"
Kui paljud teavad, millest ma räägin?
Kuid me vajame seda.
Me vajame pidevat kasvamist ja väljasirutumist.
Jõudes mäetippu, näed sa ainuüksi uut mäge, mida vallutada.
Mäetipust avaneb küll imeline vaade, kuid seal ei kasva midagi.
Nii et ainukene viis, kuidas jõuda uue mäe tippu,
on minna alla tagasi orgu.
Orgu, kus kõik on roheline, lopsakas, kasvav ja ilus.
Ja siis hakkad ronima oma järgmist mäge.
Lihtsalt selleks, et jõuda tippu ja näha sealt uut mäge.
Jumal ütles mulle aastaid tagasi:
"Läbi kogu su elu -
niipea, kui üks eesmärk saab täidetud, ootab ukse taga kohe uus."
Kuid selleks meid ongi loodud!
Sa ei taha ju olla lihtsalt paikne, tehes mitte midagi.
Meie tavapärastel konverentsidel toimuvad koosolekud ka R-hommikuti,
kuid kuna siin mitte, oli mul terve päev vaba.
Nii et mul oli terve päev teha mitte midagi ja ma olin nii väsinud.
Haigutasin kuni pärastlõunani ega saanud aru, miks nii väsinud olen.
Dave ütles, et see on vaid seetõttu, et ma ei tee midagi.
Kuid lubas, et kui lõunale läheme ja ma seal kedagi huvitavat kohtan,
läheb ka väsimus üle.
Ja nii oligi! Ei läinud 10 minutitki, kui olin jälle triksis-traksis.
Me peame tegema midagi!
See on me endi huvides,
et meil oleks, mille poole püüelda ja mille nimel elada.
Me kõik mõtleme: "Kui ainult ei peaks midagi tegema!"
Piibel on täis inimesi, kes kogesid neid nn "vaikseid aastaid".
Moosese ema varjas teda 3 kuud
ja siis oli ta veel 40 aastat kõrbes peidus,
valmistudes selleks, milleks Jumal oli teda kutsunud.
Võib-olla su elu polegi nii raske võrreldes sellega.
Moosese elu üle oli Jumala kutse,
samas kui keegi isegi ei teadnud, kus ta oli.
Väljaarvatud Jumal, kes teadis.
Joosep veetis vanglas 13 aastat kuriteo eest, mida ta ei sooritanud.
Ja seda vaid seetõttu, et tal oli unistus.
Saatan on unistuste röövel.
Ta püüab hävitada need või siis panna neid enneaegselt täituma,
nii et need täituks nõrkade - ja haigetena.
Taavet veetis noorpõlves palju üksildasi öid, karjatades karja.
Kui Taavet võiti kuningaks,
viidi ta Sauli kotta, et ta mängiks seal muusikat,
kuid Saul muutus kadedaks ja hakkas teda vihkama.
Kas pole heidutav, kui usud millessegi, mille Jumal sulle andnud
ja kõik, mida inimeste poolt koged, on kadedus ja mahategemine?
Kuidas oleks, kui räägiksime sellest järgmine kord?
Sa tahaks, et keegi oleks uhke su üle,
aga koged hoopis kadedust, kriitikat ja hukkamõistu.
Muidugi mitte kõigilt, aga siiski - sa koged seda.
Ja sa ei jõua kunagi oma sihini, kui ei tea, kuidas sellega toime tulla.
Pead oskama eluga edasi minna, olles "Juudase suudluse" kätte saand'.
Saul püüdis korduvalt Taavetit tappa,
kuigi Taavet oli üks armas kuju, kes lihtsalt tahtis oma pilli mängida.
See polnud Taaveti idee hakata kuningaks.
Ma püüan ka vahel Jumalale meelde tuletada,
et mitte mina pole end kutsunud, vaid Tema tegi seda.
Nii et nüüd on Ta minuga kimpus.
Ise teadis, mille saab, kui mind enda omaks võttis!
Millal, millal, millal?
Kuid äkitselt!
Mulle meeldib see mõte: "Kuid äkitselt!"
mida leiab samuti igalt poolt Piiblist.
Kui sünnitad, siis.."Äkitselt!"
Mu palve on, et Jumal võiaks teid igaühte,
andmaks võime minna kuni lõpuni välja.
Et mitte ükski, kes täna mind kuuleb,
ei katkestaks oma võidujooksu. Mitte ükski!
Ma sõitlen sind, Saatan Jeesuse nimel!
Rahvas on kuulnud Jumala Sõna tõde
ja sa ei saa seda röövida neilt.
Nad saavad nägema oma unistusi, sihte ja visioone täitumas,
mille Jumal nende sisse on pannud.
Nad ei anna alla ega loobu
ja ükskõik, kui kaua ka ei läheks - need asjad saavad sündima!
Jeesuse nimel. Tänu Jumalale!
Rääkisime täna vaiksetest aegadest
ja ma olen kindel, et paljud teist on nende keskel just praegu.
See on aeg su elus, kus tõesti usud millegi sündimisse.
Midagi, mida usud, et Jumal sinult ootab või mida peaksid tegema.
Mõni eesmärk, unistus või visioon,
mis samas pole veel täitunud ja ootusaeg on raske.
Kuid see, et Jumal tahab sinuga midagi teha,
ei tähenda veel, et Ta ei võiks teha midagi su sees.
Enne, kui Jumal saab teha midagi sinu läbi,
peab Ta tegema midagi sinu sees.
See on vähemalt minu kogemus.
Nii et võta aega kasvada, arendada jumalikku iseloomu
ja panna tähele Jumalat.
Kui ahvatlev mäetipp ka ei tunduks - me keegi ei kasva seal.
Meie tegelik kasv toimub ikka orus.
Me kasvame alati,
kui otsustame õige asja kasuks sõltumata oma tunnetest.
Keset Jumala järgi ootamist oma ootavat suhtumist,
oodates, et Ta liigub "äkitselt".
Võid igal hommikul öelda: "Täna juhtub minuga midagi head!"
Proovi ja vaata, kui palju parema enesetunde see loob.
Ära oota isegi homset, vaid ütle juba selle saate lõppedes:
"Täna juhtub minuga midagi head!"
Täna pakume sulle 3 CD seeriat "Mida sa elult ootad?"
Mulle meeldib see lihtne, samas konkreetne pealkiri.
Paljudel inimestel on küll soovunelmad,
kuid nad ei langeta otsuseid nende saavutamiseks.
Isegi nende jutt pole kooskõlas nende igatsustega.
Nii et lisaks nendele CD'le on meil ka nö "tunnistuskaardid",
mis katavad 28 erinevat teemat ja millega on kaasas ka CD õpetus
oma tuleviku prohveteerimise tähtsusest.
Üks teema kogu paketist puudutab suhtumisi.
Oleme täna näiteks rääkinud ootavast suhtumisest.
Oletame, et sul on päev või nädal otsa olnud halb suhtumine.
Milline võrratu abi siis võtta välja suhtumise kaart,
lugeda sealt lühikest õpetust minu sulest
ja seejärel tunnistada asju,
mida Piibel õpetab meid tunnistama suhtumiste kohta.
Tõeliselt huvitav ja kasulik materjal.
Peame alati omama õigest suhtumist.
Nagu John Maxwell ütleb:
"Suhtumine pole küll ainus asi, aga samas kõige tähtsam asi!"
Pakume seda kõike, et Jumala Sõna oleks sulle alati kättesaadav
ja sa võiksid kasvada, kasvada, kasvada.
Armastame sind ja usume, et Jumalal on imeline plaan su jaoks.
Ära seda siis maha maga!
Inimesed on ajakirja ilmumispäeval vägagi elevil.
Telli endalegi tasuta ajakiri "Igapäevaelu rõõmud".
Järgmises saates...
Sõna "ootama" tähendab ootama Jumalat.
Kas ootad, et Jumal ilmutaks end?
Et kõnetaks sind ja sa kuuleks Ta häält?
"Mu boss on vist antikristus."
"Olen silmini võlgades."
"Keegi ei palka mind."
Negatiivsed mõtted toodavad negatiivseid tulemusi.
Kui aga kasutada väestatud mõtteid?
"Ma ei saa muuta oma ülemust, küll aga oma suhtumist temasse."
"Power thoughts" ("Väestatud mõtted") aitavad mõista 12 strateegiat,
mis mõtestavad lahti su mõttemaailma väe.
Telli me kodulehe kaudu.
Tähendad me jaoks rohkem kui arvatagi võid.
Hindame sind ja täname kõiki oma partnereid,
kes selle ülemaailmse teenistuse võimalikuks teevad.
Koos toidame näljaseid, riietame vaeseid
ja kuulutame rahvastele evangeeliumit.
Külastage me kodulehte saamaks infot me tegevuste-ürituste kohta.
Tõlge: Anne-Ly Raukas
Nähtud saade valmis tänu J.Meyer'i partnerite toele.